Publication: Magyar Közlöny
Issue: MK-2009-136 (Year: 2009, Number: 136)
Era: 2004-2010
Section: 1. számú melléklet a 2/1968. (I. 24.) IM rendelethez
Paragraph Index: 302

1. számú melléklet a 2/1968. (I. 24.) IM rendelethez A Kekir. 1. számú mellékletében a „Tájékoztató az 1–5. számú mellékletek szerinti nyomtatványok hátoldalához” címû szövegrész 6. pontja helyébe a következõ szöveg lép: „6. Ha a kérelmezõ (a hozzátartozó) társadalombiztosítási nyugellátásban vagy nyugdíjszerû rendszeres szociális ellátásban részesül, a kérelemhez a nyugellátás, illetve a nyugdíjszerû szociális ellátás összegérõl a Nyugdíjfolyósító Igazgatóság által kiállított igazolást, vagy ennek másolatát kell csatolni. Ha a kérelmezõ vagy hozzátartozója a foglalkoztatás elõsegítésérõl és a munkanélküliek ellátásáról szóló tör vény szerint álláskeresési járadékban, álláskeresési segélyben valamint vállalkozói járadékban vagy a szociális igazgatásról és szociális ellátásokról szóló tör vény szerinti idõskorúak járadékában, rendszeres szociális segélyben, rendelkezésre állási támogatásban, ápolási díjban vagy a családok támogatásáról szóló tör vény szerinti családi pótlékban, gyermekgondozási támogatásban, a fogyatékos személyek jogairól és esélyegyenlõségük biztosításáról szóló tör vény szerinti fogyatékossági támogatásban, vagy vakok személyi járadékában részesül, a folyósítás idõtartamát és az ellátás összegét álláskeresõ kérelmezõ esetében az állami foglalkoztatási szerv igazolja; egyébként a folyósító szerv igazolását kell a kérelemhez csatolni.”

Source: https://magyarkozlony.hu/hivatalos-lapok/b37f283cca351fceb8b27d0e284eac061e8bd14a/dokumentumok/162b016f0ad45e4b552814799075058581d097bf/letoltes